open-index/open-wikipedia-markdown huggingface dataset:
Vandrende blad

* *[[Chitoniscus]]*
* *[[Microphyllium]]*
* *[[Nanophyllium]]*
* *[[Phyllium]]*
* *[[Eophyllium]]* (utdødd)

**Vandrende blad** eller **bladinsekter** (Phylliidae) er en delgruppe av spøkelsesinsektene som igjen tilhører de «gresshoppelignende insekter». De er mestere i kamuflasje og ligner blad. Vandrende blad er enkle å holde i bur og enkelte arter er populære som kjæledyr. 

Det er beskrevet bare omtrent 30 arter i verden. 

## Utbredelse
Hovedutbredelsen er i tropiske strøk, sør og øst i Asia. Ingen arter finnes naturlig i Norge.

## Utseende
Vandrende blader store insekter, mellom 3 og 11 cm lange. De har godt utviklede bein. De mestre i kamuflasje. De fleste arter ligner blad og går i ett med vegetasjonen. 

## Levevis
Spøkelsesinsektene er mestere i kamuflasje, både i farge og utseende. De er for det meste aktive i mørke og sitter vanligvis ganske rolig om dagen. Blir de skremt sitter de ofte helt stille og de kan være svært vanskelige å oppdage. Selv om de er plassert i ganske nær slekt med gresshopper kan de ikke hoppe slik som gresshoppene.  

Vandrende blad har ufullstendig forvandling, overgang fra nyklekt larve (nymfe) til det voksne kjønnsmodne insektet går gradvis gjennom flere hudskift (nymfestadier). Eggene slippes rett på bakken.

## Litteratur
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4 side 68.

## Eksterne lenker
* 
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.
Bambi 2

***Bambi 2*** er en amerikansk animasjonsfilm fra 2006 av The Walt Disney Company, som er en oppfølger til *[[Bambi]]* fra 1942.

Filmen er en midquel til første filmen, og handlingen befinner seg tidsmessig mellom da moren til Bambi døde og Bambi ble voksen.

## Sammendrag
Etter Bambis mor dør er det far til Bambi, skogens fyrste, som passer han og tar han med til hiet sitt.

## Handling
Etter at moren hans blir skutt og drept av en jeger, blir Bambi oppdaget av faren «den store prinsen» som tar ham med til hiet sitt. Den store prinsen ber en vennlig ugle om å finne et rådyr som kan ta hånd om Bambi. Men ugla forteller ham at på grunn av den vanskelige og tøffe vinteren kan rådyrene bare så vidt mate seg selv. Den store prinsen må derfor ta seg av Bambi selv, i alle fall frem til våren.

Noe senere lar den store prinsen Bambi være mest sammen med vennene Trampe (engelsk: Thumper) og Blomst (engelsk: Flower). Faline møter også Bambi, et ungt rådyr han hadde møtt tidligere. Når Bambi sovner, mens han venter på faren, sin drømmer han om å bli gjenforent med moren sin igjen. Han våkner til det som ser ut til å være morens stemme, som kaller ham inn i en åpen eng. Men dette viser seg å være et bakholdsangrep fra mennesker. Den store prinsen kommer Bambi til unnsetning, og redder ham i tide.

Men blir rasende over at Bambi faktisk falt for dette trikset, og nesten ble drept. Bambi ønsker derfor å imponere faren sin. Vennene Trampe og Blomst bestemmer seg for å hjelpe Bambi med å fremstå som mer modig. Men ugla dukker også opp igjen, introduserer dem for Mena - ett annet rådyr som var barndomsvenn av Bambis mor, og som ugla har valgt ut til å fungere som Bambis nye mor. Bambi innser dermed at «den store prinsen» hele tiden hadde planlagt å sende ham bort.

## Medvirkende

## Eksterne lenker
* 
* 
*
Sepik

**Sepik** er den lengste elva på øya Ny-Guinea. Mesteparten av elva renner gjennom provinsene Sandaun og Øst-Sepik i Papua Ny-Guinea, men på en kort strekning renner den også gjennom provinsen Papua i Indonesia.

Sepik renner gjennom sumper, tropiske regnskoger og fjellandskap. Biologisk sett er elvesystemet muligens det største uberørte ferskvanns-våtmarksystemet i Asia-Stillehavsregionen.

## Beskrivelse
Elva har sitt utspring i Victor Emanuelfjellene i de sentrale fjellområdene i Papua Ny-Guinea. Fra kildene i fjellene ved Telefomin renner den mot nordvest og renner ut av fjellområdene nær Yapsei. herfra renner den inn i den indonesiske provinsen Papua, før den snur tilbake mot nordøst og deretter østover over resten av sitt løp. Den mottar flere sideelver fra Bewanifjellene og Torricellifjellene i nord og Sentralkjeden i sør.

Over mesteparten av sintt løp renner elva i et snirklete og buktende løp mot Bismarckhavet. I motsetning til mange andre store elver har ikke Sepik et delta, men renner rett ut i havet, rundt 100&nbsp;km øst før byen Wewak. Den er også seilbar over mesteparten av sitt løp.

Elvas samlede lengde er 1 126 km, og den har et nedbørfelt på over . Langs mesteparten av elva ligger et 5-10&nbsp;kilometer bredt belte av aktive meandere som har dannet en opptil 70 kilometer bred elveslette med omfattende sumpområder. Sepikområdet er et stort sett uberørt miljø ettersom det ikke finnes større byer eller virksomheter innen gruve- og skogsdrift i nedbørfeltet.

## Referanser
Ƨ

**Ƨ** og **ƨ** er en bokstav som ble brukt fra 1957 til 1986 for å skrive zhuang-språket. I 1986 ble språkets ortografi endret, slik at den ble ASCII-kompatibel, den ble da byttet ut med bokstaven z. Ƨ ble brukt for å markere den andre tonen (lav, fallende). Bokstavens form baserer seg på tallet to. Bokstaven skrives *etter* den stavelsen hvis tone den styrer, også dersom siste bokstav i stavelsen er en konsonant, som i ordet «Yinƨminƨ».

I Unicode kodes ƨ som U+01A7 (&#X1A7;) og U+01A8 (&#X1A8;).

## Se også
*З
*Ч
*Ƽ
*Ƅ
Learning to Fly

**Learning to Fly** kan være:

*Learning to Fly (Tom Petty-sang)
*Learning to Fly (Pink Floyd-sang)
*Learning to Fly (selvbiografi), selvbiografi fra 2001 av Victoria Beckham
*Learning to Fly (video), video med Hilary Duff
Ƽ

**Ƽ** og **ƽ** er en bokstav som ble brukt for å skrive zhuang mellom 1957 og 1986, da man endret ortografi og gikk over til et ASCII-kompatibelt tegnsett. Ƽ ble da byttet ut med bokstaven q. Bokstaven brukes til å representere den femte tonen (høy, stigende), og skrives etter stavelsen den indikerer tonen for. Bokstaven baserer seg på tallet 5. 

I Unicode kodes ƽ som U+01BC (&#X1BC;) og U+01BD (&#X1BD;).
Liste over hovedveiene på Sri Lanka

Dette er en liste over **hovedveiene i Sri Lanka**:

* A-1sp Kollupitiya-Sri Jayawardenapura 07 km lengde
* A-1 Colombo-Kandy 115 km lengde
* A-2 Colombo-Hambantola-Wellawaya 318 km lengde
* A-3 Peliyagoda-Puttalam 126 km lengde
* A-4 Colombo-Ratnapura-Batticaloa 430 km lengde
* A-5 Peradeniya-Badulla_Chenkaladi 276 km lengde
* A-6 Ambepussa-Trincomalee 199 km lengde
* A-7 Avissawella-Hatton-Nuwara Eliya 119 km lengde
* A-8 Panadura-Ratnapura 68 km lengde
* A-9 Kandy-Vavuniya-Mankulam-Kokavil-Kilinochchi-Paranthan-Elefantpasset-Jaffna 321 km lengde
* A-10 Katugastota-Kurunegala-Puttalam 125 km lengde
* A-11 Maradankadawala-Trikandimadu 129 km lengde
* A-12 Puttalam-Trincomalee 177 km lengde
* A-13 Galkulama-Anuradhapura 17 km lengde
* A-14 Medawachchiya-Talaimannar 114 km lengde
* A-15 Batticaloa-Trincomalee 131 km lengde
* A-16 Beragala-Hali-ela 40 km lengde
* A-17 Galle-Madampe 144 km lengde
* A-18 Pelmadulla-Nonagama 88 km lengde
* A-19 Polgahawela-Kegalle 12 km lengde
* A-20 Anuradhapura-Rambewa 14 km lengde
* A-21 Kegalle-Karawanella 42 km lengde
* A-22 Passara-Monaragala 34 km lengde
* A-23 Wellawaya-Ella-Kumbalwela
* A-24 Matara-Akuressa 20 km lengde
* A-25 Siyabalanduwa-Ampara 57 km lengde
* A-26 Kandy-Padiyathalawa 105 km lengde
* A-27 Ampara-Mahaoya 58 km lengde
* A-28 Anuradhapura-Padeniya 84 km lengde
* A-29 Vavuniya-Horowpathana 46 km lengde
* A-30 Vavuniya-Parayanalankulama 36 km lengde
* A-31 Karaithivu-Ampara 24 km lengde
* A-32 Navankuli-Pooneryn-Mannar 98 km lengde
* A-33 Ja Ela-Ekala-Gampaha-Yakkala 17 km lengde
* A-34 Mankulam-Oddusuddan-Mullaittivu 49 km lengde
* A-35 Paranthan-Puthukkudiyiruppu-Mullaittivu 52 km lengde
Ƅ

**Ƅ** og **ƅ** er en bokstav som ble brukt mellom 1957 og 1986 for å skrive zhuang. Man valgte da å gjøre språkets ortografi ASCII-kompatibel, og bokstaven ble erstattet av bokstaven h. Mens den var i bruk, representerte den den 6. tonen (mellom-tone). 

I Unicode kodes ƅ som U+0184 (&#X184;) og U+0185 (&#X185;).
Ou (bokstav)

**Ȣ** og **ȣ** (en ligatur av o og u) stammer fra gamle greske dokumenter der den var en ligatur av gresk ο og υ. Denne greske ligaturen kan fremdeles sees på gresk-ortodokse ikoner. Ligaturen har så blitt tatt i bruk for språk som skrives med det latinske alfabetet. Den har blitt brukt til å skrive indianerspråkene wyandot og algonkinsk, og den representerte henholdsvis lydene [ɔ̃] og [ɯ]. Den har siden blitt erstattet av tegnene «ô» og «w».

I Unicode kodes ȣ som U+0222 (Ȣ) og U+0223 (ȣ).

## Eksterne lenker
*
Tino Edelmann

**Tino Edelmann** (født 13. april 1985 i Annaberg-Buchholz, Landkreis Annaberg, Fristaten Sachsen) er en  tysk kombinertløper som har konkurrert internasjonalt siden 2001. Han ble verdensmester i lagkonkurransen under Ski-VM 2015 i Falun. Edelmann var med på Tysklands lag som tok bronse i lagkonkurransen under Vinter-OL 2010 i Vancouver.

Han har vunnet fire sølvmedaljer i kombinert under verdensmesterskapet på ski, hvorav to i lagkonkurranse i 2007 og i 2009, en i fellesstart individuelt i 2009, samt en i normalbakke individuelt i Ski-VM 2011 i Oslo. Sammen med Eric Frenzel tok han bronse på lagsprint, stor bakke under Ski-VM 2013 i Val di Fiemme.

## Verdenscupseire

## Referanser


## Eksterne lenker
* 
*
Orre

**Orre** er en bygd i Klepp kommune i Rogaland fylke. I det grøderike og flate området, med mange gårder, drives det mye landbruk. Blant annet finnes det flere gartnerier og drivhus. Det drives også grønnsakdyrking.   

Forfatteren Alexander Kielland var ofte innom Orre de gangene han besøkte Jæren, og kan ha brukt det som inspirasjon for noen av jærromanene sine. 

## Geografi

Stedet er kjent for Orrestranda, som er den lengste sandstranden i Norge. Innbyggertallet i kretsen var i 2004 1283, og som resten av kommunen har bygden en ung befolkning.

Orrevatnet på 8,04&nbsp;km² utgjør nedre del av Orrevassdraget, og er den største innsjøen på Jæren. 

## Bygninger

På stedet ligger Orre gamle kirke, en middelalderkirke fra 1200-tallet, og Orre kirke fra 1950. 

I nyere tid er Orre blitt kjent lokalt for Friluftshuset, et bygg som er tilpasset det flate landskapet og som forteller om miljøet i området. Huset er åpent hver søndag og har en permanent utstilling knyttet til Jærstrendene landskapsvernområde. Her er også andre utstillinger og sommerkonserter.

## Kultur
På Orre arrangeres Orremesså hvert år, og i 2019 fylte den 50 år. Alt overskudd fra messen går tilbake til idrettslag og organisasjoner i bygda.

### Idrett
Orre har et 4.divisjonslag, Orre IL.

## Eksterne lenker
* Klepp kommune om naturvern i kommunen
* Friluftshuset ved Orrestranda Jæren friluftsråd
*Orremesså
Oddusuddan

**Oddusuddan** er en by i distriktet Mullaittivu på Sri Lanka. Byen ligger langs A-34, som er vegen mellom Mankulam og Mullaittivu. Under den srilankiske borgerkrigen var det flere blodige begivenheter i Oddusuddan.
Alessandro Pittin

**Alessandro Pittin** (født 1990) er en italiensk kombinertløper som går for klubben Ski club Alto Moro Paluzza. Han ble junior-verdensmester i 2008. Han ble nummer seks i normalrennet i kombinert under VM i 2009 i Liberec. Han vant sin første etappeseier i Chaux-Neuve 13. januar 2012. Han tok dessuten sin andre etappeseier dagen etter, der han spurtslo franskmannen Jason Lamy Chappius.

Under Vinter-OL 2022 i Beijing, ble han nummer 32 i normalbakke/10 km. 

## Sammenlagtplasseringer i verdenscupen

## Referanser


## Eksterne lenker
*
Kris Freeman

**Kris Freeman** (født 1980) er en amerikansk tidligere langrennsløper som representerte Andover Outing Club.

Freemans beste plassering i internasjonale mesterskap er fjerdeplass, noe han presterte på 15&nbsp;km. klassisk under VM på ski i 2003 i Val di Fiemme og på 15&nbsp;km. klassisk under VM i 2009 i Liberec.

Han har diabetes type 1 og er til tider svært hemmet av dette, men til tross for sykdommen har han klart å etablere seg i verdenstoppen i langrenn med flere plasseringer blant de ti beste.

## Referanser


## Eksterne lenker
* 
*  Kris Freemans - Offisielle hjemmeside
* Kris Freemans biografi på Alpina Sports
* Kris Freemans biografi på U.S. Ski Team
* Kris Freemans biografi hos U.S. Olympic Team 
* Humalog informasjon på Eli Lilly
Hov

**Hov** eller **HOV** har flere betydninger:

## Steder
* Hov (tettsted) i Søndre Land, Oppland
* Hov (Færøyene), landsby på Suðuroy, den sørligste av Færøyene
* Hov gård, tidligere kultplass og storgård på Ringerike kommune, nå kommunalt bofellesskapet, omsorgsboliger og interkommunalt krisesenter
* Hov i Viksdalen i Gaular i Sogn og Fjordane
* Hov i Ålen i Holtålen i Sør-Trøndelag

## Slektsnavn
* Anne Hov Olsdatter, også skrevet Håv og Haav, budeie og yster
* Jo Hov, jurist
* Jon Østeng Hov, naturfotograf
* Øystein Hov, atmosfæreforsker

## Trebokstavsforkortelse
* Ørsta/Volda lufthamn, Hovden (IATA-kode: HOV)

## Andre
* Hov (biologi), nederste del av tærne hos enkelte dyr
* Hov (kultplass), gammel hedensk kultplass

## Se også
* Hovet, pekerside
* Hovdyr (Ungulata), en gruppe pattedyr
* Hovsenga naturreservat i Ringerike kommune
* Hov (hest), hoven på en hest
* Håv, ofte feilstavet «hov», redskap for å fange fisk
Ⱶ

**Ⱶ** og **ⱶ** (halv h), er en bokstav som ble introdusert av keiser Claudius. Den representerte en kort vokal, mellom [u] og [i], foran en labial konsonant, som i ord som «optumus» eller «optimus». Senere ble den brukt istedenfor ypsilon i greske lånord som «olympicus». Ypsilon er nokså lik en ⱶ som er rotert litt, ⱶ er sannsynligvis en forløper for bokstaven y som senere ble tatt inn i det latinske alfabetet. 

I Unicode kodes ⱶ som U+2C75 (&#X2C75;) og U+2C76 (&#X2C76;).
Slaghåv

En **slaghåv** er en kraftig bygd håv. Den brukes særlig av entomologer for å studere leddyr, særlig insekter og edderkoppdyr som lever lever i vegetasjonen. En slaghåv fanger ikke dyr som finnes på bakken. 

Den ligner en håv, slik som brukes i fiske, men håvrammen er sterkere bygd for å tåle påkjenningen. Håvposen av fint og tettvevd tøy (stoff). En sommerfuglhåv har en luftigere vevd, lang håvpose og er spinklere bygd, ettersom den skal være lett og kunne beveges hurtig gjennom luften.  

Prinsippet er at håven slås eller føres litt hurtig, fra side til side, gjennom vegetasjonen, samtidig som man en beveger seg fremover. Småkryp som sitter i vegetasjonen havner i håvposen. Etter noen «drag» med håven, sjekkes innholdet og eventuelle dyr plukkes opp. Småkryp som finnes i håvposen vil straks søke mot lyset, det vil si ut av posen, derfor gjelder det å være litt rask. For å plukke dyr kan små glass med skrulokk eller en aspirator brukes. Aspiratoren, som suger opp dyr, er særlig nytting for de minste dyrene.
Sommerfuglhåv

**Sommerfuglhåv** er en lett bygd håv. Den brukes særlig av entomologer for å studere vingede insekter, særlig sommerfugler, men også andre insektgrupper, som øyenstikkere, fluer og vepser.   

Den ligner en håv, slik som brukes i fiske. Men skaftet er langt, vanligvis mellom én til to meter. Det finnes håver med teleskopiske skaft, som kan trekkes ut. Håvrammen er spinkelt bygd, for å være lett og kunne beveges hurtig gjennom luften. Håvposen er lang og av fint og luftig vevd tøy (stoff). En slaghåv har en tettere vev og gjerne kortere håvpose og er kraftigere bygd, ettersom den skal føres gjennom vegetasjonen.  

Sommerfuglhåven brukes for å fange et flygende insekt. Det beste er å føre håven mot insektet, undenfra eller helst bakfra. En sommerfuglhåv kan også brukes til å fange flygende småkryp over vegetasjonen. Prinsippet er at håven føres litt hurtig, fra side til side. Etter noen «drag» med håven, sjekkes innholdet og eventuelle insekter plukkes opp. Småkryp som finnes i håvposen vil straks søke mot lyset, det vil si ut av posen, derfor gjelder det å være litt rask. For å samle fangsten kan små glass med skrulokk eller en aspirator brukes. Aspiratoren, som suger opp dyr, er særlig nytting for de minste skapningene.
Roland Clara

**Roland Clara** (født 8. mars 1982 i Bruneck) er en italiensk langrennsløper. Clara ble nummer 18 under junior-verdensmesterskapet på ski i 2002 på 30&nbsp;km. klassisk. Han debuterte i verdenscupen i sesongen 2004/05, og i Holmenkollen i 2006 på 50&nbsp;km fristil overrasket han stort med en tiendeplass. Han har etter hvert stabilisert seg med flere plasseringer blant de 20 beste i verdenscupen, og er blitt en viktig løper for det italienske stafett-laget. Dette viste han blant annet ved å gå en kjempeetappe på stafetten i VM i Oslo i 2011. Der vekslet han som nr 2, bare et halvt sekund bak Finland. Stafetten som ble vunnet av Norge, endte til slutt med femteplass for Italia.

### Sammenlagtresultater i verdenscupen i langrenn

## Referanser


## Eksterne lenker
* 
*  Offisiell hjemmeside også tilgjengelig på tysk og engelsk.
*  Profil på GS Fiamme Galle
Gunn-Elin Aa. Bjørneboe

**Gunn-Elin Aasprong Bjørneboe** (født 6. april 1956) er en norsk lege. Hun var ansatt som universitetsdirektør ved Universitetet i Oslo fra 2007 til 2019.

Bjørneboe er utdannet cand. med. ved Universitetet i Oslo i 1983. Hun ble dr. med. samme sted i 1987, og kandidat i helseadministrasjon i 1990.

Hun har vært stipendiat ved Statens rettstoksikologiske institutt og forsker ved Institutt for ernæringsforskning ved UiO. Siden har hun vært administrativ leder i Statens ernæringsråd, direktør i Statens ernæringsråd og hatt ulike direktørstillinger i Sosial- og helsedirektoratet.

Hun er professor II ved Institutt for samfunnsmedisin ved Universitetet i Tromsø og professor II ved Avdeling for ernæringsvitenskap ved UiO.

## Eksterne lenker
Grenseland

**Grenseland** (fullt navn: **Grenseland – forum for asylsøkere og flyktninger**) var en frivillig organisasjon som ble lansert 11. oktober 2008. Organisasjonen hadde som formål å arbeide for asylsøkeres og flyktningers rettigheter og interesser i Norge, spesielt ved å tilrettelegge for at disse gruppene får muligheten til å delta i den offentlige debatten om norsk asyl- og innvandringspolitikk.

## Ledelse
Styreleder fra 2008 var Rune Berglund Steen, som i 2013 ble leder for Antirasistisk Senter. Organisasjonen hadde et fagråd som ble ledet av Guro Fjellanger (1964–2019).

## Medlemsorganisasjoner
Grenseland var et samarbeidsforum for Den afghanske flyktningkomité, Etiopiske asylsøkeres forening, Den irakisk-kurdiske asylsøker- og flyktningorganisasjonen (IKAF), Det iranske flyktningrådet og Skeiv verden.

## Referanser


## Eksterne lenker
*
Bruce Fairbairn

**Bruce Earl Fairbairn** (født 30. desember 1949 i Vancouver, død 17. mai 1999 i Vancouver) var en canadisk produsent, musiker og låtskriver som produserte mange suksessrike album på 1980- og 1990-tallet. Han var kjent for å legge på dynamiske blåseinstrument-arrangementer på hard-rockmusikk av for eksempel Bon Jovi, Van Halen, Aerosmith og Loverboy. Han spilte selv trompet og spilte som ung i lokale rhythm and blues-band. Fairbairns siste produksjon var Yes-albumet *[[The Ladder]]*, og han ble funnet død i sitt eget hjem av Jon Anderson, vokalisten i Yes. 

## Diskografi som produsent
* 1977: Prism – *Prism* 
* 1978: Prism – *See Forever Eyes*
* 1979: Prism – *Armageddon*
* 1980: Prism – *Young and Restless*
* 1980: Loverboy – *Loverboy* 
* 1980: Skids – Days in Europa (Versjon 2)
* 1981: Loverboy – *Get Lucky* 
* 1982: Strange Advance – *Worlds Away*
* 1983: Blue Öyster Cult – *The Revölution by Night*
* 1983: Loverboy – *Keep It Up*
* 1984: Krokus – *The Blitz* 
* 1985: Black 'n Blue – *Without Love*
* 1985: Honeymoon Suite – *The Big Prize*
* 1986: Bon Jovi – *[[Slippery When Wet]]* 
* 1987: Aerosmith – *Permanent Vacation* 
* 1987: Rock and Hyde – *Under the Volcano*
* 1987: Loverboy – *Wildside*
* 1988: Dan Reed Network
* 1988: Bon Jovi – *New Jersey* 
* 1989: Aerosmith – *Pump* 
* 1989: *Stairway to Heaven/Highway to Hell*
* 1990: AC/DC – *[[The Razors Edge]]* 
* 1990: Paul Laine – *Stick it in Your Ear
* 1990: [[Poison]] – *Flesh and Blood* 
* 1991: Dan Reed Network – *The Heat*
* 1991: AC/DC – *Live* 
* 1993: [[Aerosmith]] – *Get a Grip* 
* 1993: [[Scorpions]] – *Face the Heat*
* 1994: [[Jackyl]] – *Push Comes to Shove* 
* 1995: [[Van Halen]] – *Balance* 
* 1995: [[Chicago (band)|Chicago]] – *Night and Day: Big Band
* 1996: The Cranberries – *To the Faithful Departed* 
* 1997: INXS – *Elegantly Wasted*
* 1998: Kiss – *[[Psycho Circus]]* 
* 1998: The Atomic Fireballs – *Torch This Place*
* 1999: Yes – *[[The Ladder]]*

## Referanser


## Eksterne lenker
* 
*
Jonathan Elias

**Jonathan Elias** (født 1956 i New York) er en amerikansk komponist og plateprodusent, mest kjent som komponist av film-/TV- og reklame-musikk. Han begynte å spille piano som seks-åring og komponerte egen musikk i 12-årsalderen. Hans største inspirasjon er Broadway-musikaler, og innen klassisk musikk er Béla Bartók, Igor Stravinskij og Sergej Rakhmaninov hans favoritter.
Han begynte å komponere musikk til film-trailere før han tok steget videre til reklame-musikk og videre til musikk for TV-serier og filmer.

Han har også produsert en rekke rocke-artister, som Duran Duran, Grace Jones og Yes. Han har også spilt inn egenkomponert orkestral musikk.

## Diskografi
### Soloalbum
* *Requiem for the Americas: Songs from the Lost World* (1990)
* *The Prayer Cycle* (1999)
* *American River* (2004)
* *The Prayer Cycle II* (2008)

### Som produsent (utvalg)
* *Big Thing* (1987) , Duran Duran  
* *Gutterboy* (1990), Gutterboy
* *Bullet Proof Heart* (1990),   Grace Jones
* *[[Union (album)|Union]]* (1991), Yes 
* *The Futurist* (2004), Robert Downey, Jr.

### Film og TV-musikk
* *Children of the Corn* (1984)
* *Tuff Turf* (1985)
* *Jagged Edge* (1985), kun synth-programmering
* *Vamp* (1986)
* *9½ Weeks* (1986), kun tittellåten
* *Almost You* (1987)
* *Two Moon Junction* (1988)
* *Shakedown* (1988)
* *Parents* (1988)
* *Far From Home* (1989)
* *Rude Awakening* (1989)
* *Forced March* (1989)
* *Chaplin* (1992), kun tittellåten
* *Morning Glory* (1993)
* *Leprechaun 2* (1994)
* *Jailbait* (1994)
* *Recon* (1996)
* *The Century: America's Time* (1999)  TV mini-serie
* *The Invisible Man* (2000) TV-serie
* *A Guide to Recognizing Your Saints* (2006)
* *Pathfinder* (2007)

## Referanser


## Eksterne lenker
* 
* 
* 
*
Tegnsetting

**Tegnsetting** kan handle om både *skriftlig tegnsetting*, *kommuniserende tegnsetting* og *maskinell tegnsetting*.

## Kommuniserende tegnsetting
### Dyr
Dyr kommuniserer på flere måter og mange nivåer. En av måtene er gjennom tegnsetting, som sammen med duftavsetning kan hevdes å utgjøre det zoologiske begrepet markering. Tegnsettinger kan være skrape- eller kloremerker på grunnen og trær. En annen kan være bitemerker og avføringer på bestemte steder.

### Planter
Planter kan på lik linje med dyrene sies å betjene seg av forskjellige former for tegnsetting på en rekke nivåer. I plantenes tegnmarkeringsspekter inngår i så måte, foruten kroneutfoldelse og fruktifikasjon, også selve støvstiftningene.

## Prosessuell tegnsetting i datastrømfordeling
I alminnelig elektronisk datastrømbehandling fordeles ofte strømmene fra hverandre idet hvert enkelt strømelement tildeles tilsvarende allokasjonspunkter gjennom fiksering på gitte tegn som danner adgang til tilbakeføring av de sammes koblinger til startkapslene, slik at ikke fast data ved omkobling går tapt, eller selve strømgangen belastes irrasjonelt. Det karakteristiske ved slik tegnsetting er det prosessuelt labile ved koblingenes gjensidige vekselprogresjon, dvs. forholdene mellom de respektive tilbakeføringsratene i seg selv.

## Skriftlig tegnsetting

Skriftlig tegnsetting eller **interpunksjon** handler i skriftlig språk om alle andre tegn enn vanlige bokstaver og tall, slik som skilletegn, ordmellomrom og innrykk. I tegnsetting brukes symboler som hverken tilsvarer fonemer (lyder) eller leksemer (ord og fraser), men som bidrar til å avgrense og logisk understrukturere de påhverandrefølgende periodedannelsene i den skriftlige teksten. De hovedsakelige logiske symbolene er i så måte punktum, komma, kolon og semikolon. Under andre utbredte symboler, som kan betegne både utfyllelse, innskytelse og betonelse, finner man for eksempel tankestreken, parentestegnet, anførselstegnet, utropstegnet og spørsmålstegnet.

## Se også
* Typografi
* Kommunikasjon
Magen David Adom

**Magen David Adom** (hebraisk מגן דוד אדום) er Israels offisielle organisasjon for akutt sykehjelp, blodbanker, ambulanser og lignende. Navnet blir gjerne oversatt til «Den røde Davidsstjernen». Magen David Adom har siden juni 2006 blitt offisielt anerkjent av Det internasjonale forbundet av Røde Kors- og Røde Halvmåneforeninger som nasjonal hjelpeorganisasjon for Israels samfunn under Genèvekonvensjonene, og organisasjonen ble da medlem av Det internasjonale forbundet av Røde Kors- og Røde Halvmåneforeninger.
 
Organisasjonen søkte medlemskap i den internasjonale Røde kors-bevegelsen i mange år, men ble nektet medlemskap frem til 2006, ettersom organisasjonen ikke har vært villige til å bytte ut Davidsstjernen med et annet symbol. Da Magen David Adom aksepterte Den røde krystallen som sitt symbol på lik linje med det tidligere, løste dette seg. Det internasjonale forbundet av Røde Kors- og Røde Halvmåneforeninger besluttet den 22. juni 2006 å oppta Magen David Adom som et fullverdig medlem i organisasjonen, sammen den Den palestinske røde halvmåne.

## Distinksjoner

## Referanser


## Eksterne lenker
*
Dvergjordfly

**Dvergjordfly** (*Agrotis puta*) er en sommerfugl som tilhører familien nattfly (Noctuidae). Den ble først funnet i Norge i Rogaland i 2007.

## Utseende
Et middelsstort (vingespenn 30 – 32&nbsp;mm), mer eller mindre brunlig nattfly. Forkroppen (thorax) er kledt med beige hår. Vingenes farge er svært ulik hos de to kjønnene: hos hannen er forvingen lyst gulbrun med mørkere lengdestreker og et mørkgrått nyremerke, bakvingen hvit. Hos hunnen er forvingen mørkgrå eller mørkbrun med et svartkantet nyremerke og et karakteristisk, langt ovalt, hvitkantet ringmerke, bakvingen er brungul. Larven er blek med rødbrune lengdestriper.

## Levevis
Arten kan finnes i mange ulike habitater, og siden den også vandrer mye kan den dukke opp nesten hvor som helst. Larvene lever på ulike lave planter. De voksne sommerfuglene kan påtreffes fra mai til oktober, arten har to eller tre generasjoner hver sommer.

## Utbredelse
Den er utbredt i Europa, mest i vest, i Nord-Afrika og i Midtøsten. Det første norske funnet kom fra Rogaland i 2007, der en hann ble funnet i Åsedalen, Sandnes i august (http://www.lepidoptera.no/omrade/?a_id=722051#od_289181). Det er usikkert om dette bare dreide seg om et streifende individ eller om arten er i ferd med å etablere seg her i landet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Agrotis puta* på UK moths: https://web.archive.org/web/20080604082650/http://ukmoths.org.uk/show.php?bf=2092
* *Agrotis puta* i Norge: http://www.lepidoptera.no/arter/?or_id=6674&view=funn

## Eksterne lenker
*
Kulturpolitikk fram mot 2014

**Kulturpolitikk fram mot 2014** er en stortingsmelding fra regjeringen Bondevik II som omhandler hovedlinjene i kulturpolitikken frem mot 2014. Stortingsmeldingen er på over 300 sider og ble lagt frem 29. august 2003 da Valgerd Svarstad Haugland var ansvarlig.

I november 2003 omtalte *[[Morgenbladet]]* denne stortingsmeldingen som «en vareopptelling uten visjoner som kan løfte feltet». I meldingen ble det fremhevet at regjeringen ville inkludere sakprosa i innkjøpsordningen og satse mer på nynorsk litteratur. *[[Dagsavisen]]* mente at det var den frie scenekunsten som kom best ut av det i denne meldingen. Internett var i denne meldingen en vesentlig kulturpolitisk faktor blant annet som drivkraft for globalisering. Meldingen beskriver sektorvise effekter av internett blant annet mulige eller forvented konsekvenser for bokbransjen. Meldingen beskriver hvordan digitalisering ventes å gi effektivisering og demokratisering av arkivene. Meldingen ble fulgt med en egen stortingsmelding om dataspill (St.meld. nr. 14 2007-2008). Meldingen tematiserte hvordan digitalisering gjør innspilt musikk sårbar for urettmessig spredning i strid med opphavsrett etter åndsverksloven.

## Referanser


## Eksterne lenker
* St.meld. nr. 48 (2002-2003) Kulturpolitikk fram mot 2014
Leknes Fotballklubb

**Leknes Fotballklubb** (stiftet 2. februar 1989) er et fotballag fra Leknes i Vestvågøy kommune i Lofoten. Hjemmebane er Leknes idrettspark. Kapasiten på Stadion er 300.

Laget skal i 2009 spille i 3. divisjon avdeling Hålogaland, etter at de vant 4. divisjon, og de spiller dermed mot nabolagene Svolvær IL og FK Lofoten. FK Lofoten rykket ned fra andre divisjon og Svolvær IL rykket opp til 3. divisjon etter de kom på andreplass bak Leknes i 4. divisjon.

## Spillerstall
Pr. 13. april 2019

 

  

 

## Eksterne lenker
* 
* Norges Fotballforbund: Leknes Fotballklubb
Kara Neumann-saken

**Kara Neumann** eller **Kara Neumann-saken** handler om døden til en 11 år gammel jente i Marathon County i Wisconsin 23. mars 2008.

Foreldrene trodde ikke på konvensjonelle legetjenester og mente de kunne helbrede datteren ved bønn. Foreldrene var medlemmer av nettsekten Unleavened Bread, som tidligere har kritisert flere delstater i USA for å fjerne retten til å nekte å benytte konvensjonelle legetjenester for barn på grunnlag av religion. Kara Neumanns foreldre mener de var i sin fulle rett til å nekte henne legetjenester på grunnlag av USAs grunnlov. Likevel har statsadvokaten tatt ut tiltale mot foreldrene for grov omsorgssvikt.

Denne saken har fornyet debatten i Amerikas forente stater om hvorvidt det skal være lovlig å nekte barn omsorgstjenester på basis av foreldrenes religion.

## Referanser
Mångsbodarna

**Mångsbodarna** er en landsby i sørvestre delen av Älvdalens församling i Älvdalen kommune i Sverige.  i Dalarna.

Stedet er kjent ettersom den andre Vasaloppskontrollen ligger der i skisporet mellom Berga by og Mora. 

Mångsbodarnas seter ligger på 430 moh. Den nevnes allerede i 1663&ndash;64 ved seteropptellingen. Ved midten av 1800-tallet ble et seterhushold bofast, og ved det store skiftet var det 280 bygninger, hvorav 40 hytter med åtte bofaste familier. Seteren benyttes i dag i stort sett for fritidsformål. Navnet Mångsbodarna stammer fra familien Mångs som eide seteren.

## Referanser


## Se også
* Vasaloppet
* Vinnere i Vasaloppet
* Älvdalens församling
Ruth Rye Josefsen

**Ruth Rye Josefsen** (1923–2008) var en norsk-samisk politiker.

Hun satt på Sametinget i perioden 1989–1993, som representant for Norske Samers Riksforbund i Alta/Kvalsund valgkrets. Hun var også med og ledet Folkeaksjonen mot utbygging av Alta-Kautokeinovassdraget i 1989–90. 

I tillegg var hun aktiv i blant annet Norske Samers Riksforbund, Norges Kommunistiske Parti og Nei til EU. 

Arkivet etter Ruth Rye Josefsen er arkivert hos Samisk arkiv. 

Ruths datter Eva Josefsen har også satt på Sametinget (1997–2001).

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Tre generasjonar som elev i Alta
* Biografi på kvinnehistorie.no
Fritz Kuchen

**Fritz Kuchen** (født 10. september 1877, død 26. mai 1973) var en sveitsisk skytter som deltok i de olympiske leker 1920 i Antwerpen.

Kuchen vant tre olympiske medaljer i skyting under Sommer-OL 1920 i Antwerpen. Han kom på tredjeplass på 300 meter armégevær, liggende bak norske Otto Olsen og Léon Johnson fra Frankrike. Han var også med på de sveitsiske lagene som kom på tredjeplass i lagskytingen 300 meter rifle og 300 og 600 meter armégevær

## OL-medaljer
*  1920  Antwerpen &ndash;  Bronse i skyting, 300 m armégevær, liggende   Sveits
*  1920  Antwerpen &ndash;  Bronse i skyting, 300 m rifle 3 stillinger, lag  Sveits
*  1920  Antwerpen &ndash;  Bronse i skyting, 300 m og 600 m armégevær, lag  Sveits

## Referanser


## Eksterne lenker
*
The Seventh One

***The Seventh One*** er det sjuende studioalbumet fra det amerikanske rockebandet Toto, utgitt i mars 1988. Albumet ble svært godt mottatt av publikum, og ble bandets mest solgte siden *[[Toto IV]]*. Dette er det andre og siste albumet som Joseph Williams er hovedvokalist på, da han senere ble sparket fra bandet på grunn av narkotikamisbruk. Singlene «Pamela» og «Stop Loving You» ble svært populære. Et spesielt trekk ved albumet er at tittelsporet bare kom ut på den japanske utgivelsen.

## Sporliste
# «Pamela» (David Paich & Joseph Williams) &ndash; 5:11
# «You Got Me» (David Paich & Joseph Williams) &ndash; 3:11
# «Anna» (Steve Lukather & Randy Goodrum) &ndash; 4:58
# «Stop Loving You» (Steve Lukather & David Paich) &ndash; 4:29 
# «Mushanga» (David Paich & Jeff Porcaro) &ndash; 5:35
# «Stay Away» (Steve Lukather & David Paich) &ndash; 5:31
# «Straight for the Heart» (David Paich & Joseph Williams) &ndash; 4:09
# «Only the Children» (David Paich, Steve Lukather & Joseph Williams) &ndash; 4:11
# «A Thousand Years» (Joseph Williams, Mark T. Williams & David Paich) &ndash; 4:53
# «These Chains» (Steve Lukather & Randy Goodrum) &ndash; 4:59
# «Home of the Brave» (David Paich, Steve Lukather, Jimmy Webb & Joseph Williams) &ndash; 6:51

## Personell
*Joseph Williams: vokal
*Steve Lukather: gitar, bakgrunnsvokal, hovedvokal på «Anna» og «These Chains»
*David Paich: keyboard, bakgrunnsvokal, hovedvokal på begynnelsen av «Home of the Brave»
*Jeff Porcaro: trommer, perkusjon
*Mike Porcaro: bass

**Gjestemusiker:**
*Steve Porcaro: synthesizer og programmering
### Øvrige medvirkende
*Joe Porcaro: vibrafon, perkusjon
*Jim Horn: saksofon, tverrfløyte, blokkfløyte
*Bill Payne: keyboard
*Tom Scott: bakgrunnsvokal, blåserarrangement
*David Lindley: steelgitar
*Lenny Castro: perkusjon
*Jim Keltner: perkusjon
*Michael Fischer: perkusjon
*Andy Narell: perkusjon
*Jon Anderson: bakgrunnsvokal
*Linda Ronstadt: bakgrunnsvokal
*Patti Austin: bakgrunnsvokal
*Tom Kelly: bakgrunnsvokal

## Eksterne lenker
*
Suggestopedi

**Suggestopedi** (*epolasi*) er en pseudovitenskapelig metode med røtter i psykologien, som skal øke menneskers læringspotensial. Metoden er utviklet av hjerneforskeren og psykiateren Georgi Lozanov, som opprinnelig kommer fra Bulgaria. Etter kommunismens fall har han bodd i Wien. Det finnes ikke vitenskapelig belegg for metoden."

Ordet suggestopedi kommer av det engelske ordet *suggest* som brukes i betydningen «å tilby» eller «å foreslå».

Metoden har blitt evaluert av 20 professorer fra hele verden og UNESCO utarbeidet en rapport om metoden i 1982. De anbefalte at det ble opprettet opplæring i metoden, og at lærere fikk opplæring i denne. Da kommunistene ble klar over denne suksessen, ble arbeidet til Dr. Lozanov stoppet. De tok fra ham passet da han skulle reise utenlands, og han fikk husarrest i 10 år. I denne tiden ble det vanskelig for vesten å få ut informasjon om metoden. Det ble mange myter og mange imitatorer som dukket opp, og metoden ble koblet til «superlæring» og «akselerert læring», som var retninger som dukket opp i USA.

Dr. Lozanov har opprettet Lozanovs International Trainer’s Association (LITA), som skal spre hans arbeid. Han har utdannet ca. 30 trenere i metoden i forskjellige land i verden. Disse skal blant annet arbeide for spredning av metoden.

I Norge er det blitt startet et prosjekt som heter «Metodeutvikling i språkopplæringen for voksne innvandrere».
 
Utdanningsdirektoratet bevilget midler til et pilotstudium ved Høgskolen i Vestfold – «Metodeutvikling i språkopplæring med vekt på suggestopedi». Høgskolen i Østfold har nå overtatt studiet.

## Referanser


## Eksterne lenker
* Hvad är suggestopedi? Artikkel hos allasinnen.se
Slaget ved Tomaszów Lubelski

**Slaget ved Tomaszów Lubelski** fant sted i nærheten av byen Tomaszów Lubelski mellom 17. og 26. september 1939, i innledningsfasen av andre verdenskrig. Det var det nest største slaget under invasjonen av Polen (slaget ved Bzura var det største) og var også det største slaget i felttoget med tanke på kamper mellom stridsvogner. Det resulterte i ødeleggelsen av de polske styrkene.

## Slagets gang
Slaget kan bli delt inn i to faser:

*Fase 1 (også kjent som *det første slaget ved Tomaszów Lubelski*) – Polske styrkers forsøk på å bryte gjennom tyske posisjoner ved Tomaszów (17. – 20. september)
*Fase 2 (også kjent som *det andre slaget ved Tomaszów Lubelski*) – Gjenværende polske styrkers forsøk på å bryte gjennom tyske styrker mot sør, med polsk kapitulasjon som resultat (21. september – 26. september)

**I det første slaget** prøvde polske styrker av Armé Lublin og Armé Kraków under lederskap av general Tadeusz Piskor å bryte gjennom de tyske posisjonene rundt Tomaszów, i retning det rumenske brohodet. De polske styrkene inkluderte på den tid en av Polens største pansrede enheter, Warszawas pansrede og motoriserte brigade. Denne fasen endte med kapitulasjon av Armé Lublin den 20. september.

**Den andre fasen** involverte enheter fra den såkalte *Nordre Fronten* – gjenværende elementer av Armé Lublin, Armé Modlin og de operasjonelle gruppene Wyszków, Narew and Anders kavalari under ledelse av general Emil Krukowicz-Przedrzymirski og general Stefan Dąb-Biernacki. Som i det første slaget prøvde disse polske styrkene å bryte gjennom tyske posisjoner, men denne gangen mot sør. Det var bare kavaleristyrkene til general Władysław Anders som lyktes; de fleste gjenværende polske styrker klarte ikke å bryte gjennom og måtte kapitulere rundt 26. september.

## Referanser
Saǥai Muittalægje

***Saǥai Muittalægje*** var en samisk avis som kom ut i årene 1904&ndash;1911. Avisen ble grunnlagt av den samiske læreren og forfatteren Anders Larsen (1870–1949) fra Kvanangen. Larsen brukte avisen blant annet til å støtte Isak Saba som stortingsrepresentant fra 1906.

Avisen kom ut annen hver uke og hadde en lesekrets på rundt 2000 personer, de fleste i Øst-Finnmark. Larsen var redaktør var og avisen formidlet stoff om kultur, nyheter, leserinnlegg og politikk. Larsen ville vise at samisk kultur ikke stod tilbake for norsk kultur. En annen grunnlegende tanke, var at sjøsamer og reindriftsamer tilhørte samme nordsamiske språk- og kulturfellesskap. Ved å påpeke et stort felles etnisk fellesskap, ville han skape politisk mobilisering. Avisen var kritisk til fornorskningen i skolen. Den hadde også et klasseperspektiv, der de sympatiserte med samisk allmue.

På lederplass i *Saǥai Muittalægje* i desember 1906, mente Larsen at ved stortingsvalget i 1906 var det på tide med en samisk representant. Sjansen for å lykkes med en samisk stortingsmann ville være størst i Øst-Finnmark landdistrikt, mente han. Larsen mente at lærer og kirkesanger Isak Saba (1875–1921) fra Nesseby var den beste kandidaten. Noen år før hadde Arbeiderpartiet og en sosialistisk bevegelse blant fiskerbønder fått et gjennombrudd med fire stortingsrepresentanter i 1903. Saba var selv sosialist og mente at samenes hadde felles interesser med fiskerbønder og arbeidere. Saba ble kandidat både for samer og sosialister, og ved valget i 1906 og 1909 ble han valgt inn på Stortinget. Han var en sterk kritikker av fornorskningspolitikken.

## Saǥai Muittalægje i digital form
Saǥai Muittalægje er digitalisert av og tilgjengeleg hos det finske Nationalbiblioteket:

Saǥai Muittalægje i digital form

## Referanser
Fritz Zulauf

**Fritz Zulauf** (født 19. april 1893, død 1941) var en sveitsisk skytter som deltok i de olympiske leker 1920 i Antwerpen.

Zulauf vant to olympiske medaljer i skyting under Sommer-OL 1920 i Antwerpen. Han kom på tredjeplass på 30 meter militærpistol bak brasilianske Guilherme Paraense og Raymond Bracken fra USA. Han var også med på de sveitsiske laget som kom på tredjeplass i lagskytingen 30 meter militærpistol bak USA og Hellas. De andre på laget var Domenico Giambonini, Hans Egli, Gustave Amoudruz og Joseph Jehle.

## OL-medaljer
*  1920  Antwerpen &ndash; Bronse i skyting, 30 meter militærpistol  Sveits
*  1920  Antwerpen &ndash; Bronse i skyting, 30 meter militærpistol lagskyting  Sveits

## Referanser


## Eksterne lenker
*
Waren Sardne

***Waren Sardne*** var en norsk, samisk avis, som ble utgitt i perioden 1910–13 og 1922–27. Navnet er sørsamisk og betyr *Budskap fra fjellet* eller *Underretning fra fjellet*.

Den var en avis for sørsamene, og representerte den første sørsamiske offentligheten. Avisen ble utgitt på Røros av Daniel Mortenson. Den var, sammen med avisen *[[Saǥai Muittalægje]]*, viktig for samebevegelsen i denne perioden. 

Mortenson var redaktør i begge periodene avisen ble utgitt, men etter hans død i 1924 tok sønnen hans, Lars Danielsen, over som redaktør.

*Waren Sardne* finnes på nett.

## Referanser
NM i fotball for kvinner 2004

**Norgesmesterskapet i fotball for kvinner 2004** er en norsk fotballturnering. Det var det 27. offisielle norgesmesterskapet i fotball for kvinner. Røa Idrettslag ble norgesmestre etter å ha slått Asker i finalen, som ble spilt lørdag 6. november på Ullevaal Stadion i Oslo. 
Asker kom til finalen ved å slå Rolvsøy/Kråkerøy, Liungen, Arna-Bjørnar og Trondheims-Ørn. 
Røa kom til finalen ved å slå Haugar, Larvik, Fløya og Kolbotn. 

## Småfakta
*Klepp var det eneste toppserielaget som gikk ut mot et laveredivisjonslag. De tapte for Amazon Grimstad. 
*Den største seieren i Norgesmesterskapet var Kolbotns 16-0 over Fortuna Ålesund. Fortuna Ålesund hadde selv den tredje største seieren det året, med 13-0 over Eid. Imellom var Klepps 14-0 mot Nærbø.

## 1. runde

## 2. runde
Mandag 31. mai:

1=Mandag 24. mai
2=Torsdag 27. mai
3=Fredag 28. mai
4=Lørdag 29. mai

## 3. runde
Tirsdag 29. juni:

5= Onsdag 16. juni
6= Tirsdag 22. juni

## 4. runde/Kvartfinale
Lørdag 28. august:

7= Søndag 29. august

## Semifinale
Lørdag 25. september:

## Finale
Finalen ble spilt på lørdag 6. november foran 7023 tilskuere.

**Mål**: 0-1 Siri Nordby (18), 0-2 Beate Myrvold (28), 1-2 Anna Bettina Langlo Jevne (88)

## Noter


## Eksterne lenker
*  Stein Langørgens hjemmeside (engelsk)
* speaker.no (fra andre runde)
Eugène Ryther

**Eugène Ryther** (født 23. mars 1890, død 8. mars 1973) var en sveitsisk vektløfter som deltok under OL 1920 i Antwerpen.

Ryther vant en olympisk bronsemedalje i vektløfting under OL 1920 i Antwerpen. Han kom på tredjeplass i den letteste klassen, fjærvekt opp til 60 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 210,0 kilo, ti mindre enn gullvinneren François de Haes fra Belgia men samme resultat som sølvvinneren Alfred Schmidt fra Estland.  Vektløftkonkurransen besto av tre løft, rykk og støt med en hånd og støt med begge hendene. Det var 14 utøvere fra 11 nasjoner i fjærvektklassen.

## OL-medaljer
* 1920  Antwerpen -  Sølv i vektløfting, fjærvekt

## Eksterne lenker
*
Canada under Sommer-OL 1920

**Canada under Sommer-OL 1920**. 52 sportsutøvere fra Canada, alle menn, deltok i ni grener under Sommer-OL 1920 i Antwerpen. Canada kom på tolvteplass med tre gull-, tre sølv- og tre bronsemedaljer. Friidrettsutøveren Archie McDiarmid var Canadas flaggbærer under åpningsseremonien.

## Medaljer

## Medaljevinnerne

## Kilder
* Canada under Sommer-OL 1920: Resultater og profilside  på sports-reference.com
Tchaoudjo Athlétic Club

**Tchaoudjo Athlétic Club** er en togoleseisk fotballklubb fra byen Sokodé. Klubben spiller i Championnat National, landets toppdivisjon og spiller sine hjemmekamper på Stade Municipal.
Sør-Afrika under Sommer-OL 1920

**Sør-Afrika under Sommer-OL 1920**. 39 sportsutøvere fra Sør-Afrika deltok i sju sporter under Sommer-OL 1920 i Antwerpen. Sør-Afrika kom på 11.-plass med tre gull-, fire sølv- og tre bronsemedaljer. 

## Medaljer

## Medaljevinnerne
Henry Dafel

**Henning Johannes «Henry» Dafel** (født 8. januar 1889, død 21. august 1947) var en sørafrikansk friidrettsutøver som deltok i de olympiske leker 1920 i Antwerpen.

Dafel vant en olympisk sølvmedalje i friidrett under sommer-OL 1920 i Antwerpen. Han var med på de sørafrikanske laget som kom på andreplass på 4 x 400 meter stafett sammen med Clarence Oldfield, Jack Oosterlaak og Bevil Rudd. Det sørafrikanske stafettlaget fikk tiden 3.24,2 som var to sekunder svakere enn gullmedaljevinnerne fra Storbritannia. Dafel deltok også på 400 meter individuelt, han ble nummer seks, på 800 meter ble han utslått i semifinalen.

Han var også med på 4 x 100 meter stafett, med det sørafrikanske laget ble utslått i forsøksheatet.
## OL-medaljer
* 1920  Antwerpen -  Sølv i friidrett, 4 x 400 meter stafett  Sør-Afrika

## Referanser


## Eksterne lenker
*
Eva Josefsen

**Eva Josefsen** (født 21. februar 1961 i Alta) er en samisk tidligere politiker og nå forsker. 

Hun satt på Sametinget i perioden 1997-2001, for Norske Samers Riksforbund. Hun har vært aktiv innen samepolitikken, og blant annet vært leder for Alta sameforening.

Hun er utdannet innen økonomi og administrasjon ved Høgskolen i Finnmark og har doktorgrad i statsvitenskap fra Universitetet i Tromsø.  

Eva er datter av Ruth Rye Josefsen. 

## Referanser


## Kilder
* Odd Mathis Hætta: *Sametinget i navn og tall : Høsten 1997 - høsten 2001*

## Eksterne lenker
*
Vårfly

* brunt vårfly
* fiolett vårfly
 
**Vårfly** (*Cerastis* spp.) er en slekt av nattfly som tilhører underfamilien Noctuinae. To arter er funnet i Norge, fiolett vårfly er ganske vanlig i Sør-Norge, mens brunt vårfly er meget sjelden.

## Utseende
Middelsstore (vingespenn 32 – 38&nbsp;mm for de norske artene), kraftige nattfly, forvingene mer eller mindre brunlige. Nyre- og ringmerkene pleier å være tydelige, ellers er det få tegninger. Bakvingene er hvit- eller gråaktige.

## Levevis
Larvene lever på ulike løvtrær, busker og urter. Disse artene finnes mest i skog og skogkanter. De voksne sommerfuglene flyr om natten tidlig på våren.

## Utbredelse
Seks av artene er utbredt i den palearktiske sone og én art i Nord-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Noctuinae
************** Gruppen Noctuini
*************** Slekten vårfly, *[[Cerastis]]* Ochsenheimer, 1816
**************** *[[Cerastis faceta]]* (Treitschke, 1835) – Nord-Afrika og Sør-Europa
**************** brunt vårfly, *[[Cerastis leucographa]]* (Denis & Schiffermüller, 1775)
**************** *[[Cerastis orientalis]]* Boursin, 1948 – Øst-Sibir
**************** *[[Cerastis pallescens]]* (Butler, 1878) – Japan og Øst-Sibir
**************** fiolett vårfly, *[[Cerastis rubricosa]]* (Denis & Schiffermüller, 1775)
**************** *[[Cerastis tenebrifera]]* (Walker, 1865) – Nord-Amerika
**************** *[[Cerastis violetta]]* Boursin, 1955 – Kina

## Kilder
* Norges sommerfugler – Nattfly https://web.archive.org/web/20070704024402/http://www.toyen.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cerastis_rubricosa.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/cerastis/index.html
## Eksterne lenker
*